b'\n_START_ARTICLE_\nGiacinto Facchetti\n_START_PARAGRAPH_\nGiacinto Facchetti (18. hein\xc3\xa4kuuta 1942 Treviglio \xe2\x80\x93 4. syyskuuta 2006 Milano) oli italialainen jalkapalloilija, pelipaikaltaan vasen puolustaja. My\xc3\xb6hemmin h\xc3\xa4n toimi Internazionale Milanon puheenjohtajana._NEWLINE_Facchetti pelasi Interin paidassa yli 400 Serie A -ottelua vuosina 1960\xe2\x80\x931978. H\xc3\xa4n voitti seuran riveiss\xc3\xa4 Italian mestaruuden vuosina 1963, 1965, 1966 ja 1971 sek\xc3\xa4 Euroopan Cupin ja Intercontinental Cupin vuosina 1964 ja 1965._NEWLINE_Italian maajoukkueessa Facchetti pelasi 94 ottelua vuosina 1963\xe2\x80\x931977. H\xc3\xa4n teki maaotteluissa yhteens\xc3\xa4 kolme maalia. H\xc3\xa4n edusti Italiaa MM-kisoissa vuosina 1966, 1970 ja 1974 sek\xc3\xa4 vuoden 1968 EM-kisoissa, joissa maa voitti mestaruuden.'